มีประจำเดือนในเดือนที่แล้ววันที่ 25 ม.ค แบบมามาก มีเพศสัมพันธ์กับแฟนครั้งแรก 22 ก.พ มีอีกที 25 ก.พ. ป้องกันและหลั่งนอกถุงยางทุกครั้ง และมีเลือดออกคล้ายประจำเดือนแต่มาเพียง 3 วัน ในวันที่ 26 ก.พ - 28 ก.พ. สงสัยว่าใช่ประจำเดือนหรือเปล่าคะ
สวัสดีครับจากประวัติที่ให้มา ช่วงที่มีประจำเดือนก็ค่อนข้างตรงกับเดือนที่แล้ว แม้ว่าปริมาณอาจจะไม่มาก ก็ยังน่าจะเป็นประจำเดือนอยู่ครับ เพราะถ้าหากมีเพศสัมพันธ์แบบป้องกันด้วยถุงยางอนามัย โดยที่ถุงไม่แตก และหลั่งนอกถุงทุกครั้ง ก็ไม่สามารถมีการตั้งครรภ์ได้อยู่แล้วครับ (หากมีการตั้งครรภ์ ประจำเดือนน่าจะขาด หรือ มาช้ากว่ากำหนดมากกว่าครับ)เพื่อการมีเพศสัมพันธ์อย่างปลอดภัย ขอแนะนำให้ใช้ถุงยางอนามัยทุกครั้งครับ